CELEX: 32014D0299
Language: fi
Date: 2014-05-22 00:00:00
Title: 2014/299/EU: Komission täytäntöönpanopäätös, annettu 22 päivänä toukokuuta 2014 , tiettyjen Unkarissa tarjottavien postialan palvelujen jättämisestä vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta annetun Euroopan parlamentin ja neuvoston direktiivin 2014/25/EU soveltamisen ulkopuolelle (tiedoksiannettu numerolla C(2014) 3372)  ETA:n kannalta merkityksellinen teksti

24.5.2014   
            
            
               FI
            
            
               Euroopan unionin virallinen lehti
            
            
               L 156/10
            
         KOMISSION TÄYTÄNTÖÖNPANOPÄÄTÖS,
   annettu 22 päivänä toukokuuta 2014,
   tiettyjen Unkarissa tarjottavien postialan palvelujen jättämisestä vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta annetun Euroopan parlamentin ja neuvoston direktiivin 2014/25/EU soveltamisen ulkopuolelle
   
      
         (tiedoksiannettu numerolla C(2014) 3372)
      
   
   (Ainoastaan unkarinkielinen teksti on todistusvoimainen)
   (ETA:n kannalta merkityksellinen teksti)
   
      (2014/299/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vesi- ja energiahuollon sekä liikenteen ja postipalvelujen alalla toimivien yksiköiden hankinnoista ja direktiivin 2004/17/EY kumoamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/25/EY (1) ja erityisesti sen 34 artiklan,
   sekä katsoo seuraavaa:
   I   TOSISEIKAT
   
   
               (1)
            
            
               Magyar Posta Zrt., jäljempänä ’Magyar Posta’, toimitti 21 päivänä marraskuuta 2013 komissiolle sähköpostitse Euroopan parlamentin ja neuvoston direktiivin 2004/17/EY (2) 30 artiklan 5 kohdan mukaisen pyynnön. Komissio ilmoitti asiasta kyseisen direktiivin 30 artiklan 5 kohdan ensimmäisen alakohdan mukaisesti Unkarille 13 päivänä joulukuuta 2013 päivätyllä sähköpostilla. Komissio pyysi sähköpostitse lisätietoja Unkarilta 6 päivänä helmikuuta 2014 ja hakijalta 28 päivänä tammikuuta 2014, 20 päivänä helmikuuta 2014, 11 päivänä maaliskuuta 2014, 13 päivänä maaliskuuta 2014 ja 25 päivänä maaliskuuta 2014. Lisätietoja saatiin sähköpostitse Unkarilta 26 päivänä helmikuuta 2014 ja hakijalta 19 päivänä helmikuuta 2014, 4 päivänä maaliskuuta 2014, 18 päivänä maaliskuuta 2014, 24 päivänä maaliskuuta 2014 ja 27 päivänä maaliskuuta 2014.
            
         
               (2)
            
            
               Pyyntö koskee tiettyjä palveluja, joita Magyar Posta tarjoaa Unkarin alueella. Pyynnössä mainitaan seuraavat palvelut:
               
                           a)
                        
                        
                           osoitteettomiin mainosjulkaisuihin liittyvät palvelut;
                        
                     
                           b)
                        
                        
                           tilattujen sanomalehtien ja kausijulkaisujen jakeluun liittyvät palvelut.
                        
                     
         II   OIKEUDELLINEN KEHYS
   
   
               (3)
            
            
               Direktiivin 2004/17/EY korvanneen direktiivin 2014/25/EU 34 artiklassa säädetään, ettei direktiiviä sovelleta hankintasopimuksiin, jotka tehdään jonkin direktiivissä 2014/25/EU tarkoitetun toiminnon suorittamiseksi, jos toimintoon siinä jäsenvaltiossa, jossa se toteutetaan, kohdistuu suoraa kilpailua markkinoilla, joille pääsyä ei ole rajoitettu. Sitä, kohdistuuko johonkin toimintoon suoraa kilpailua, arvioidaan puolueettomin perustein ottaen huomioon kyseisen alan erityispiirteet. Markkinoille pääsyä pidetään rajoittamattomana, jos jäsenvaltio on pannut täytäntöön ne unionin lainsäädännön säännökset, jotka avaavat tietyn alan tai sen osan kilpailulle, ja soveltanut niitä. Kyseiset säännökset luetellaan direktiivin 2014/25/EU liitteessä III, jossa postipalvelujen osalta viitataan Euroopan parlamentin ja neuvoston direktiiviin 97/67/EY (3).
            
         
               (4)
            
            
               Unkari on pannut direktiivin 97/67/EY täytäntöön ja soveltaa sitä. Mitään niistä palveluista, joita tämä pyyntö koskee, ei ollut varattu pyynnön esittämisajankohtana. Koska Unkari on saavuttanut markkinoiden avaamisessa direktiivin 2014/25/EU liitteessä III mainitussa lainsäädännössä säädetyn tason, olisi katsottava kyseisen direktiivin 34 artiklan 3 kohdan mukaisesti, ettei markkinoille pääsyä ole rajoitettu.
            
         
               (5)
            
            
               Sitä, kohdistuuko johonkin toimintoon suoraa kilpailua tietyillä markkinoilla, arvioidaan useiden perusteiden pohjalta, joista yksikään ei ole itsessään ratkaiseva. Tässä Magyar Postan pyynnössä tarkoitettujen markkinoiden osalta olisi yhtenä perusteena otettava huomioon tärkeimpien toimijoiden markkinaosuudet tietyillä markkinoilla. Toisena perusteena voitaisiin ottaa huomioon kyseisten markkinoiden keskittymisaste. Koska pyynnössä tarkoitettujen toimintojen edellytykset ovat erilaiset, kilpailutilanteen arvioinnissa olisi otettava huomioon eri markkinoiden erilaiset tilanteet.
            
         
               (6)
            
            
               Tämä päätös ei rajoita kilpailusääntöjen soveltamista. Erityisesti vaatimukset ja menetelmät, joilla arvioidaan direktiivin 2014/25/EU 35 artiklan mukaisesti, kohdistuuko toimintoon suoraa kilpailua, eivät ole välttämättä samat, joita käytetään suoritettaessa SEUT-sopimuksen 101 tai 102 artiklan tai neuvoston asetuksen (EY) N:o 139/2004 (4) mukainen arviointi.
            
         III   ARVIOINTI
   
   
               (7)
            
            
               On syytä muistaa, että tämän arvioinnin tavoitteena on selvittää, kohdistuuko pyynnön kohteena oleviin palveluihin kilpailua (sellaisilla markkinoilla, joille pääsyä ei ole rajoitettu direktiivin 2014/25/EU 34 artiklassa tarkoitetulla tavalla) siinä määrin, että voidaan varmistaa, että hankinnat asianomaisten toimintojen jatkamiseksi toteutetaan — myös ilman direktiivissä 2014/25/EU säädettyjä tiukkoja yksityiskohtaisia hankintasääntöjä — avoimella ja syrjimättömällä tavalla sellaisin perustein, joilla ostajat voivat löytää kokonaisuudessaan taloudellisesti edullisimman ratkaisun.
            
         
               (8)
            
            
               Tässä yhteydessä on muistettava, että kyseisillä markkinoilla toimii yleensä lukuisia palveluntarjoajia. Näistä toimijoista Magyar Posta ja sen tytäryhtiö Posta Kézbesítő Kft (5), jäljempänä ’POKÉZ’, ovat käytettävissä olevien tietojen perusteella kuitenkin ainoat direktiivissä 2014/25/EU tarkoitetut hankintayksiköt. Direktiivin 2014/25/EU säännöksiä ei sovelleta hankintoihin, joita Magyar Postan ja sen tytäryhtiön kilpailijat tekevät tämän päätöksen soveltamisalaan kuuluvien toimintojen suorittamiseksi. Näin ollen markkina-analyysissä, joka tehdään tätä päätöstä varten, ei keskitytä tarkastelemaan yleistä kilpailun määrää tietyillä markkinoilla vaan arvioidaan, kohdistuuko hankintayksiköiden toimintaan kilpailupainetta markkinoilla, joille pääsyä ei ole rajoitettu, sanotun kuitenkaan rajoittamatta kilpailulainsäädännön soveltamista.
            
         
               (9)
            
            
               Komission käytäntönä (6) on ollut, että kotimaan postipalvelujen markkinat ja niiden eri segmentit ovat laajuudeltaan kansallisia. Tämä jaottelu perustuu pääasiassa siihen, että kyseisiä palveluja tarjotaan kansallisella tasolla. Hakijan kanta (7) on linjassa komission käytännön kanssa. Myös Unkari katsoi (8), että pyynnön kohteena olevien toimintojen maantieteelliset markkinat ovat kansalliset.
            
         
               (10)
            
            
               Koska mikään ei viittaa siihen, että maantieteellinen soveltamisala olisi suurempi tai pienempi kuin markkina-alue, merkityksellisinä maantieteellisinä markkinoina pidetään Unkarin aluetta arvioitaessa direktiivin 2014/25/EU 34 artiklan 1 kohdassa asetettujen ehtojen täyttymistä, sanotun kuitenkaan rajoittamatta kilpailulainsäädännön soveltamista.
            
         
      Postipalveluiden tarjoajien tarjoamat osoitteettomien mainosjulkaisujen jakeluun liittyvät palvelut
   
   
               (11)
            
            
               Komissio on katsonut aiemmissa päätöksissään, että postipalvelujen markkinat voidaan jakaa osoitteellisen postin ja osoitteettoman postin markkinasegmentteihin. (9)
               
            
         
               (12)
            
            
               Osoitteettomalle mainospostille on ominaista lopullisen yksittäisen vastaanottajan osoitteen puuttuminen. Se on mainospostia, jota vastaanottajat eivät ole pyytäneet ja joka täyttää tietyt kriteerit — sama paino, muoto, sisältö ja ulkoasu — ja joka on tarkoitettu jaettavaksi ryhmälle vastaanottajia.
            
         
               (13)
            
            
               Magyar Postan tarjoamat osoitteettomiin mainosjulkaisuihin liittyvät palvelut kattavat seuraavat luokat: osoitteettomiin mainosjulkaisuihin (toisin sanoen mainoksiin, esitteisiin jne.) liittyvät kotimaan palvelut, osoitteettomiin vaalijulkaisuihin liittyvät palvelut ja sanomalehtien jakelu. Magyar Posta katsoo, että sanomalehtien jakelu kuuluu näille tuotemarkkinoille, koska sanomalehtien jakelusta tehdään hankintasopimus ja ne jaetaan samalla tavalla kuin muut osoitteettoman mainonnan tyypit.
            
         
               (14)
            
            
               Hakija määrittelee merkityksellisiksi tuotemarkkinoiksi osoitteettomiin mainosjulkaisuihin (toisin sanoen postiluukkuihin jaettaviin painettuihin osoitteettomiin mainosjulkaisuihin) liittyvien palveluiden markkinat.
            
         
               (15)
            
            
               Unkaria pyydettiin (10) esittämään näkemyksensä ehdotetusta osoitteettomien mainosmarkkinoiden määritelmästä ottaen asianmukaisesti huomioon nykyisen oikeudellisen ja tosiasiallisen tilanteen Unkarissa. Unkari vahvisti (11) hakijan esittämän merkityksellisiä tuotemarkkinoita koskevan määritelmän.
            
         
               (16)
            
            
               Johdanto-osan 11–15 kappaleessa lueteltujen tietojen perusteella tätä pyyntöä arvioitaessa voidaan katsoa, että merkityksellisiksi tuotemarkkinoiksi määritellään postipalveluiden tarjoajien tarjoamat osoitteettomien mainosjulkaisujen jakelupalvelut, sanotun kuitenkaan rajoittamatta kilpailulainsäädännön soveltamista.
            
         
               (17)
            
            
               Käytettävissä olevien tietojen (12) perusteella Magyar Postan markkinaosuus osoitteettomien mainosjulkaisujen markkinoista oli noin [… prosenttia] (13) vuonna 2011, [… prosenttia] vuonna 2012 ja [… prosenttia] vuonna 2013. Kahden tärkeimmän kilpailijan yhteenlaskettu markkinaosuus oli [… prosenttia] vuonna 2011, [… prosenttia] vuonna 2012 ja [… prosenttia] vuonna 2013. Markkinoilla on neljä suurta ja useita pieniä markkinatoimijoita, eikä Magyar Postalla ole johtavaa markkina-asemaa.
            
         
               (18)
            
            
               Lisäksi Unkari vakuutti (14), että koska markkinat perustuvat tarjouskilpailuihin, hintakilpailu on voimakasta ja markkinoille tulon esteet ovat vähäisiä.
            
         
               (19)
            
            
               Tätä päätöstä sovellettaessa johdanto-osan 12–18 kappaleessa lueteltuja tekijöitä olisi pidettävä merkkinä siitä, että tähän toimintoon kohdistuu Unkarissa suoraa kilpailua, sanotun kuitenkaan rajoittamatta kilpailulainsäädännön soveltamista. Tämä päätelmä on myös Unkarin lausunnon (15) mukainen. Koska direktiivin 2014/25/EU 34 artiklan 1 kohdassa vahvistetut edellytykset täyttyvät, olisi näin ollen vahvistettava, ettei direktiiviä 2014/25/EU sovelleta hankintasopimuksiin, jotka tehdään tämän toiminnon suorittamiseksi Unkarissa.
            
         
      Osoitteellisten sanomalehtien jakeluun liittyvät postipalvelut
   
   
               (20)
            
            
               Sanomalehtien ja kausijulkaisujen jakeluun liittyvien palvelujen tavoitteena on varmistaa, että loppukuluttaja saa julkaisun ajoissa. Osoitteellisten sanomalehtien ja kausijulkaisujen jakelu edellyttää laajaa verkostoa, asianmukaista henkilöstöä, logistisia välineitä ja kuljetuskalustoa.
            
         
               (21)
            
            
               Magyar Postan tarjoama osoitteellisten sanomalehtien ja kausijulkaisujen jakelu käsittää useita toimintoja seuraavasti: […].
            
         
               (22)
            
            
               Osoitteellisten sanomalehtien ja kausijulkaisujen jakelussa päivittäin ilmestyvillä sanomalehdillä on erityisominaisuuksia muihin osoitteellisiin julkaisuihin (aikakauslehtiin) verrattuna, koska päivittäin ilmestyvät sanomalehdet on jaettava varhain joka aamu. Tämä edellyttää sitä, että ne haetaan julkaisijoilta yön aikana ja kuljetetaan nopeasti jakelupisteisiin aamun varhaisina tunteina.
            
         
               (23)
            
            
               Maan laajuista jakelua suorittavat tällä hetkellä MédiaLOG Logisztikai Zrt., jäljempänä ’MédiaLOG’, ja Magyar Posta. Alueellisella ja maakuntatasolla toimii useita jakelijoita, jotka toimivat eri alueilla ja joiden yhteenlaskettu kapasiteetti kattaa koko maan Budapestin ja Pestin maakuntia lukuun ottamatta.
            
         
               (24)
            
            
               Unkari toteaa, että kansallinen jakelu ja alueellinen jakelu eivät ole toisiaan korvaavia (16). Tärkeimmät syyt tähän ovat seuraavat: a) alueellisten verkostojen toiminnan määräajat ovat erilaiset, joten voidakseen käyttää niiden palveluja kansallisten päivittäin ilmestyvien sanomalehtien olisi aikaistettava painomääräaikojaan, b) Budapestin ja Pestin maakunnissa ei ole alueellista jakeluverkkoa, ja näillä alueilla asuu yli neljännes Unkarin väestöstä, sekä c) tiettyjä vaikeuksia liittyy siihen, että useiden alueellisten jakelijoiden kanssa olisi tehtävä yksittäiset hankintasopimukset maan koko alueen kattamiseksi. Hakija ei ole samaa mieltä tästä Unkarin näkemyksestä, mutta se ei kuitenkaan esittänyt näyttöä väitteensä tueksi. Sen vuoksi jäljempänä olevassa arvioinnissa otetaan huomioon ainoastaan kahden koko maan laajuisen jakelijan välinen kilpailu.
            
         
               (25)
            
            
               Aiemmissa komission päätöksissä (17) on tehty ero sanomalehtien varhaisjakelun ja perusjakelun välillä.
            
         
               (26)
            
            
               Unkari vahvisti (18), että tällainen erottaminen on perusteltua myös Unkarin markkinoiden tapauksessa. Lisäksi vaikuttaa siltä, että kilpailutilanne on erilainen jokaisella merkityksellisellä tuotemarkkinalla (19), kun tarkastellaan markkinaosuuksien jakautumista, ja tämä on myös merkki siitä, että erillisten merkityksellisten tuotemarkkinoiden määrittämiselle on perusteet.
            
         
               (27)
            
            
               Johdanto-osan 20–26 kappaleessa lueteltujen tietojen perusteella tätä päätöstä sovellettaessa merkitykselliset tuotemarkkinat määritellään seuraavasti: osoitteellisten sanomalehtien varhaisjakelun markkinat sekä osoitteellisten sanomalehtien ja julkaisujen perusjakelun markkinat, sanotun kuitenkaan rajoittamatta kilpailulainsäädännön soveltamista.
            
         
      Osoitteellisten sanomalehtien varhaisjakelu
   
   
               (28)
            
            
               Magyar Posta tuli sanomalehtien varhaisjakelun markkinoille vuonna 2012 ja sai huomattavan markkinaosuuden vuonna 2013. Magyar Postan omien arvioiden (20) mukaan sen markkinaosuus oli [… prosenttia] vuonna 2012 ja [… prosenttia] vuonna 2013. […].
            
         
               (29)
            
            
               Magyar Postan tärkein kilpailija on MédiaLOG, joka on ollut markkinajohtaja viimeisten viiden vuoden ajan (21) ja jonka markkinaosuus oli [… prosenttia] vuosina 2009–2011, [… prosenttia] vuonna 2012 ja [… prosenttia] vuonna 2013. MédiaLOGin omistaa ryhmä, joka on lisäksi mukana sanomalehtien ja aikakauslehtien julkaisutoiminnassa, ja MédiaLOG jakelee lähinnä tämän ryhmän julkaisuja.
            
         
               (30)
            
            
               Vuoteen 2012 saakka MédiaLOG oli ainoa kansallinen jakelija, ja se jakeli omistajilleen kuuluvien julkaisijoiden sanomalehtien lisäksi myös kansallisia sanomalehtiä, joilla ei ole omaa jakeluverkkoa. Magyar Postan tultua näille markkinoille julkaisijoilla, joilla ei ole omaa jakeluverkkoa, on mahdollisuus valita kahden kansallisen jakelijan välillä. […].
            
         
               (31)
            
            
               Käytettävissä olevien tietojen (22) mukaan MédiaLOG jakelee sanomalehtiä osittain itse ja osittain alihankkijoiden avulla. […].
            
         
               (32)
            
            
               Tätä päätöstä sovellettaessa johdanto-osan 28–31 kappaleessa lueteltuja tekijöitä olisi pidettävä merkkinä siitä, että tähän toimintoon kohdistuu Unkarissa suoraa kilpailua, sanotun kuitenkaan rajoittamatta kilpailulainsäädännön soveltamista. Koska direktiivin 2014/25/EU 34 artiklan 1 kohdassa vahvistetut edellytykset täyttyvät, olisi näin ollen vahvistettava, ettei direktiiviä 2014/25/EU sovelleta hankintasopimuksiin, jotka tehdään tämän toiminnon suorittamiseksi Unkarissa.
            
         
      Osoitteellisten sanomalehtien ja julkaisujen perusjakelu
   
   
               (33)
            
            
               Magyar Postan omien arvioiden (23) mukaan sen markkinaosuus oli noin [… prosenttia] vuodesta 2009 vuoteen 2011, [… prosenttia] vuonna 2012 ja [… prosenttia] vuonna 2013.
            
         
               (34)
            
            
               Tässä yhteydessä olisi myös muistutettava mieleen vakiintunut oikeuskäytäntö, jonka mukaan ”erittäin suuret markkinaosuudet ovat itsessään — poikkeustapauksia lukuun ottamatta — todiste määräävästä markkina-asemasta. Tilanne on tällainen, jos markkinaosuus on 50 prosenttia” (24).
            
         
               (35)
            
            
               Magyar Postan ainoa kilpailija on MédiaLOG, jonka markkinaosuus hakijan arvioiden (25) mukaan oli noin [… prosenttia] vuosina 2009–2011, [… prosenttia] vuonna 2012 ja [… prosenttia] vuonna 2013.
            
         
               (36)
            
            
               Käytettävissä olevien tietojen (26) mukaan MédiaLOG jakelee sanomalehtiä ja aikakausjulkaisuja osittain itse ja osittain alihankkijoiden avulla […].
            
         
               (37)
            
            
               Markkinoille tulon osalta komissio toteaa, että kyseisille markkinoille ei tullut toimijoita viimeisten viiden vuoden aikana, eikä komissio ole tietoinen mahdollisista tulijoista lähitulevaisuudessa.
            
         
               (38)
            
            
               Hakija ei toimittanut vakuuttavaa näyttöä sen näihin toimintoihin kohdistuvasta kilpailupaineesta, joka haastaisi sen yhä määräävämmäksi tulevan aseman näillä markkinoilla.
            
         
               (39)
            
            
               Tätä päätöstä sovellettaessa, rajoittamatta kilpailulainsäädännön soveltamista ja ottaen huomioon 33–38 kappaleessa luetellut tekijät ei voida päätellä, että tarkasteltavana olevaan palveluluokkaan kohdistuu Unkarissa suoraa kilpailua. Koska direktiivin 2014/25/EU 34 artiklan 1 kohdassa vahvistetut edellytykset eivät täyty, olisi näin ollen vahvistettava, että direktiivin 2014/25/EU säännöksiä sovelletaan edelleen hankintasopimuksiin, jotka tehdään osoitteellisten sanomalehtien ja julkaisujen perusjakelun suorittamiseksi Unkarissa.
            
         IV   PÄÄTELMÄT
   
   
               (40)
            
            
               Johdanto-osan 3–39 kappaleessa tarkasteltujen seikkojen perusteella olisi katsottava, että direktiivin 2014/25/EU 34 artiklan 1 kohdassa asetettu ehto, joka koskee kilpailun kohdistumista suoraan johonkin toimintoon, täyttyy Unkarissa seuraavien palvelujen osalta:
               
                           a)
                        
                        
                           Postipalveluiden tarjoajien tarjoamat osoitteettomien mainosjulkaisujen jakeluun liittyvät palvelut.
                        
                     
                           b)
                        
                        
                           Osoitteellisten sanomalehtien varhaisjakeluun liittyvät postipalvelut.
                        
                     
         
               (41)
            
            
               Koska rajoittamatonta markkinoille pääsyä koskevan ehdon voidaan katsoa täyttyvän, direktiiviä 2014/25/EU ei pitäisi soveltaa hankintayksiköiden tekemiin hankintasopimuksiin, joiden tarkoituksena on mahdollistaa johdanto-osan 40 kappaleen a ja b alakohdassa tarkoitettujen palvelujen suorittaminen Unkarissa, eikä myöskään suunnittelukilpailuihin, joita järjestetään tällaisen toiminnon suorittamiseksi Unkarissa.
            
         
               (42)
            
            
               Tämä päätös perustuu marraskuusta 2013 maaliskuuhun 2014 vallinneeseen oikeudelliseen ja tosiasialliseen tilanteeseen, sellaisena kuin se käy ilmi Magyar Postan ja Unkarin viranomaisten toimittamista tiedoista. Päätöstä voidaan tarkistaa, jos oikeudellinen tai tosiasiallinen tilanne muuttuu merkittävästi siten, etteivät direktiivin 2014/25/EU 34 artiklan 1 kohdan soveltamisen edellytykset enää täyty.
            
         
               (43)
            
            
               Olisi kuitenkin katsottava, että direktiivin 2014/25/EU 34 artiklan 1 kohdassa asetettu ehto, joka koskee kilpailun kohdistumista suoraan johonkin toimintoon, ei täyty Unkarissa osoitteellisten sanomalehtien ja julkaisujen perusjakeluun liittyvien postipalvelujen osalta.
            
         
               (44)
            
            
               Koska jotkin palvelut kuuluvat yhä direktiivin 2014/25/EU soveltamisalaan, on syytä muistaa, että useita toimintoja koskevia hankintasopimuksia olisi käsiteltävä direktiivin 2014/25/EU 5 artiklan mukaisesti. Tämä tarkoittaa sitä, että kun hankintayksikkö toteuttaa sekamuotoisen hankinnan eli hankinnan, jolla tuetaan sekä direktiivin 2014/25/EU soveltamisalan ulkopuolelle jäävien toimintojen että sen soveltamisalaan kuuluvien toimintojen suorittamista, huomioon on otettava toiminnot, joita hankintasopimus ensisijaisesti koskee. Tällaiseen sekamuotoiseen hankintaan, jonka pääasiallisena tarkoituksena on tukea toimintoja, joihin ei myönnetty poikkeusta, sovelletaan direktiivin 2014/25/EU säännöksiä. Jos on objektiivisesti mahdotonta määrittää, minkä toiminnon toteuttamiseksi hankintasopimus ensisijaisesti tehdään, sopimus on tehtävä direktiivin 2014/25/EU 5 artiklan 5 kohdassa tarkoitettujen sääntöjen mukaisesti.
            
         
               (45)
            
            
               Tässä päätöksessä säädetyt toimenpiteet ovat julkisia hankintoja käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Direktiiviä 2014/25/EU ei sovelleta hankintayksiköiden tekemiin hankintasopimuksiin, joiden tarkoituksena on mahdollistaa Unkarissa seuraavien palvelujen suorittaminen:
   
               a)
            
            
               Postipalveluiden tarjoajien tarjoamat osoitteettomien mainosjulkaisujen jakeluun liittyvät palvelut.
            
         
               b)
            
            
               Osoitteellisten sanomalehtien varhaisjakeluun liittyvät postipalvelut.
            
         2 artikla
   Tämä päätös on osoitettu Unkarille.
   
      Tehty Brysselissä 22 päivänä toukokuuta 2014.
      
         
            Komission puolesta
         
         Michel BARNIER
         
            Komission jäsen
         
      
   
   
      (1)  EUVL L 94, 28.3.2014, s. 243.
   
      (2)  Euroopan parlamentin ja neuvoston direktiivi 2004/17/EY, annettu 31 päivänä maaliskuuta 2004, vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta (EUVL L 134, 30.4.2004, s. 1).
   
      (3)  Euroopan parlamentin ja neuvoston direktiivi 97/67/EY, annettu 15 päivänä joulukuuta 1997, yhteisön postipalvelujen sisämarkkinoiden kehittämistä ja palvelun laadun parantamista koskevista yhteisistä säännöistä (EYVL L 15, 21.1.1998, s. 14).
   
      (4)  Neuvoston asetus (EY) N:o 139/2004, annettu 20 päivänä tammikuuta 2004, yrityskeskittymien valvonnasta (’EY:n sulautuma-asetus’) (EUVL L 24, 29.1.2004, s. 1).
   
      (5)  POKÉZ suorittaa ainoastaan osoitteettoman mainonnan ja tilattujen sanomalehtien ja kausijulkaisujen jakeluun liittyviä toimintoja Magyar Postalle. Näiden kahden toiminnon myyntitulo on […]–[…] Magyar Postan myynnistä vuosien 2009 ja 2013 välillä. Tässä päätöksessä esitetyt Magyar Postan markkinaosuudet sisältävät myös POKEZin myynnin.
   
      (6)  Asia COMP/M.6503 –La Poste/Swiss Post/JV.
   
      (7)  Pyynnön sivu 9.
   
      (8)  Unkarin kilpailuviranomaisen sähköpostiviesti, viite AE/204–2/2014, 26. helmikuuta 2014.
   
      (9)  Asia COMP/M.5152- Posten AB/Post DanmarkA/S.
   
      (10)  Komission kirje Unkarin pysyvälle edustustolle, Ares(2014)287916, 6.2.2014.
   
      (11)  Katso alaviite 8.
   
      (12)  Magyar Postan sähköpostiviesti, 19. helmikuuta 2014.
   
      (13)  […] Luottamuksellinen tieto.
   
      (14)  Katso alaviite 8.
   
      (15)  Katso alaviite 8.
   
      (16)  Katso alaviite 8.
   
      (17)  Komission päätös 2007/564/EY, tehty 6 päivänä elokuuta 2007, tiettyjen Suomessa, Ahvenanmaata lukuun ottamatta, tarjottavien postialan palvelujen jättämisestä vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta annetun Euroopan parlamentin ja neuvoston direktiivin 2004/17/EY soveltamisen ulkopuolelle (EUVL L 215, 18.8.2007, s. 21).
   
      (18)  Katso alaviite 8.
   
      (19)  Magyar Postan sähköpostiviesti, 18. maaliskuuta 2014.
   
      (20)  Katso alaviite 19.
   
      (21)  Katso alaviite 19.
   
      (22)  Katso alaviite 8.
   
      (23)  Katso alaviite 19.
   
      (24)  Ks. yhteisöjen ensimmäisen oikeusasteen tuomioistuimen (kolmas jaosto) 28. helmikuuta 2002 antama tuomio, 328 kohta. Atlantic Container Line AB ym. vastaan Euroopan yhteisöjen komissio. Asia T-395/94. Kok. 2002, s. II-00875.
   
      (25)  Katso alaviite 19.
   
      (26)  Katso alaviite 8.